Bwana Biden alifanya kampeni Pennsylvania na Ohio, wakati Bwana Trump akiwa Winsconsin, Michigan, North Carolina na Pennsylvania.

 Zaidi ya watu milioni 98 wamepiga kura za mapema, na kuashiria kuwa ni uchaguzi ambao idadi kubwa zaidi kushiriki kuwahi kutokea katika kipindi cha karne moja 

 Katika uchaguzi wa Marekani, wapigakura huchagua katika ngazi ya majimbo kuliko uchaguzi wa jumla wa kitaifa.

Kuchaguliwa kuwa rais, mgombea anapaswa kushinda takribani kura 270 katika uchaguzi wa mapema kila jimbo nchini Marekani hupata kura fulani kutegemea na idadi ya watu ndani ya jimbo na kuna jumla ya kura 538 za kunyakua.

Mfumo huu unaeleza ni kwa namna gani inavyowezekana kwa mgombea kushinda kwa kura nyingi kwa ngazi ya taifa- kama Hillary Clinton alivyofanya mwaka 2016-lakini bado alipoteza katika uchaguzi huo.

 Kura za siku ya jumanne zinakuja wakati taifa hilolikikabiliana na janga la virusi vya corona.

 Marekani imerekodi idadi zaidi ya watu walioambukizwa na hata vifo kuliko nchi nyingine yoyote ulimwenguni, ikiripoti maambukizi mapya kwa watu 81,000 siku ya Jumapili pekee.

 Mtaalamu wa magonjwa ya kuambukiza nchini humo, Dkt Anthony Fauci amekosoa vikali utawala wa Trump namna unavyoshughulikia janga hilo.

Wakati taifa linapohesabu saa za kupiga kura, kuna hofu kwamba vurugu za baada ya uchaguzi zinaweza kutokea. 

Wafanyabiashara katika mji mkuu wa taifa hilo, Washington DC, na katika Jiji la New York wameonekana kuimarisha usalama katika majengo yao kutokana na wasiwasi kuhusu vurugu.

Wakati huo huo shirika la upelelezi, FBI limesema linafanya uchubguzi baada ya msafara wa magari yenye bendera za Trump kuzunguka basi lililowabeba wafanyakazi wa kampeni za Biden mjini Texas juma lililopita.

Kampeni za mwisho za Biden na Trump

 Baada ya ratiba ya mikutani katika majimbo sita siku ya Jumapili, Rais Trump alikuwa na kibarua kingine katika majimbo mengine manne siku ya Jumatatu.

 Akiwa North Carolina, aliwaambia wafuasi kuwa  ''mwakani utakuwa mwaka bora wa kiuchumi katika historia ya nchi yetu''.... \n\nNipe kichwa kizuri cha makala hapo juu.
Uchaguzi Marekani 2020: Saa za lala salama za Trump na Biden